Superposicions progressives de HiPS
proporciona suport per a HiPS: enquestes progressives jeràrquiques (Hierarchical Progressive Surveys). HiPS proporciona enquestes progressives de múltiples resolucions per a superposar-les directament en les aplicacions client. Proporciona una experiència immersiva de manera que pugueu explorar el cel nocturn dinàmicament. Amb més de 200 enquestes a tot l'espectre electromagnètic de ràdio, infraroig, visual, fins i tot els raigs gamma, l'usuari pot fer una panoràmica i ampliar progressivament les dades de forma visual.
Es pot habilitar des del submenú Visualitza Totes les superposicions del cel de HiPS.
A davall del submenú, es mostra una llista de les enquestes habilitades. Feu clic en l'enquesta d'interés per a activar-la. Només podeu activar una superposició a la vegada. Després d'activar l'enquesta, començarà a baixar les dades en segon pla i, de manera progressiva, superposarà les imatges en el mapa celeste a mesura que estiguen preparades. Fer zoom normalment requerix un altre parell d'imatges, el qual hauria d'activar un altre cicle de baixada.
HiPS amb color DSS
Superposició del color DSS
La captura de pantalla de dalt mostra la superposició visual del color DSS en .
L'element de menú Configuració HiPS… mostra un diàleg amb les pàgines següents:
Pantalla: habilita o inhabilita les caselles de selecció Interpolació lineal i Mostra la quadrícula HiPS. La interpolació està habilitada de manera predeterminada i hauria de fer que la superposició parega més suau.
Memòria cau: Establix la memòria cau del Disc: i la Memòria: en MB. Augmenteu-la si teniu recursos abundants i voleu reduir l'amplada de banda necessària per a baixar les imatges.
Orígens: Navegueu per una llista de fonts HiPS i in/habiliteu-les en conseqüència. Quan seleccioneu cada font, es baixarà un resum i una vista prèvia que inclourà informació addicional de la missió a les dades tècniques de l'enquesta.